system
Răspunde în limba română, în stilul Wikipedia, cat mai corect gramatical.
user
Ce aspecte principale ale [Titlu] poți să-mi împărOrhidee?
assistant
Orhideele (Orchidaceae) formează o familie de plante în cadrul monocotiledonatelor. Este cea mai diversificată și răspândită dintre familiile de plante superioare; familia orhideelor conține peste 30.000 de specii și peste 200.000 de hibrizi.

Orhideele autohtone amenințate

Orhidee native vs. hibrizi 

Astăzi orhideele exotice pot fi găsite în orice florărie, dar din păcate cele autohtone dispar rapid din habitatul lor natural. Mentalitatea modernă de a beneficia zilnic de lucruri create artificial influențează și domeniul orhideelor: majoritatea oamenilor preferă hibrizi creați în laboratoare pe criteriul aspectului comercial și nici nu se gândesc la faptul că natura a creat perfecțiuni pe alte criterii. Ne îndreptăm cu pași rapizi spre capcana creării unei lumi paralele, uitând de unde provenim: din natură. Datorită tehnologiei genetice ne putem "bucura" de orhidee artificial create ca ființe vii în locul celor oferite de mama natură.

În Vest 

În țările dezvoltate, orhideele autohtone au ajuns în faza de victime, care acum se incearcă a fi salvate prin campanii publicitare și eforturi financiare enorme. De multe ori, natura ne râde în față: noi încercăm să repopulăm o zonă istorică, în timp ce reapar spontan orhidee autohtone într-o peluză verde situată la încrucișarea a două autostrăzi în zona Stuttgart (Germania).

În România 
România poate fi considerată în ansamblu ca o imensă grădină botanică populată cu orhidee sălbatice. Botanistul de renume mondial Soo, denumit Pașa al Orhideelor, este născut în Odorheiu Secuiesc și sute de cercetători din străinătate fac referire la orhideele pe care le putem găsi în România. Față de acest interes doar Sângele Voinicului (Nigritella rubra, nigra) și Papucul Doamnei (Cypripeidum calceolus) sunt protejate prin lege. Protecția lor a fost legiferată în anii 1938 și 1939.

Amenințări 
Amenințările la adresa orhideelor autohtone sunt: 
 exploatarea irațională a pășunilor și a pădurilor 
 dezovltarea turismului în masă
 dezvoltarea construcțiilor de case de vacanță în zonele subcarpatice
 dezvoltarea infrastructurii rutiere fără studii ecologice competente
 schimbările climatice globale
 depozitarea deșeurilor de către persoane ignorante în locuri ascunse care sunt habitate endemice pentru orhidee
 comerțul ilegal cu buchete de flori sălbatice, făcut de persoane cu simț estetic dar fără educație ecologică. Comerțul stradal este făcut de persoane care vor să supraviețuiască "exploatând natura", dar sunt și alte persoane care se duc acasă cu un buchet de orhidee într-o mașină de teren.

Orhideele astăzi 

Orhideele, în special cele exotice, se bucură de o popularitate imensă în lumea de astăzi. Filmul Hoțul de Orhidee regizat de Spike Jonze, cu actorii Nicolas Cage și Meryl Streep a cunoscut un succes mondial. Drama se bazează pe o carte de Susan Orlean (The Orchid Thief, A True Story of Beauty and Obsession). Au mai apărut și alte cărți, a căror acțiune este bazată în jurul pasiunii pentru orhidee: Orchid Fever (A Horticultural Tale of Love, Lust, and Lunacy) de Eric Hansen și The Cloud Garden ( A True Story of Adventure, Survival and Extreme Horticulture) de Tom Hart Dyke și Paul Winder.

Orhideele au devenit o pasiune pentru mulți entuziaști care au format chiar și cluburi care se ocupă cu creșterea plantelor, protecția lor și organizarea de întâlniri și expoziții. Astfel de cluburi se găsesc în majoritatea țărilor, inclusiv în România (vezi legatură externă). Clubul Român al Orhideofililor a fost înființat în anul 1990 de Lenard Andrei la Rîșnov. European Orchid Conference and Show (EOC) este cea mai renumită conferința din Europa, care are loc o dată la trei ani și este gazda unei expoziții imense. World Orchid Conference and Show (WOC) se desfășoară o dată la doi ani, și este cel mai cunoscut și cel mai mare eveniment legat de orhidee din lume. Locațiile acestor evenimente se schimbă permanent, astfel încât ele colindă toată Europa și respectiv toată lumea. Există și numeroși colecționari de obiecte cu orhidee, mai ales timbre, cartele telefonice și ștampile.

În ciuda acestei popularități generale, orhideele autohtone (din Europa, dar nu numai) sunt în pericol de dispariție.

Artă și mit

Din China antică în Europa modernă 

Orhideele au inspirat numeroase mituri. Literatura chineză menționează în jurul anului 800 I.C. o floare în Shih Ching (Cartea Poeziilor), care este foarte probabil Spiranthes sinensis. Referiri la orhidee s-au găsit și în Rig Veda (text antic din India, 1550-1000 I.C.). Filozoful și botanistul grec Theophrastus (372 - 286 I.C.), care a lucrat cu Aristotel, discută despre orhidee și folosește pentru prima oară numele „Orchis” într-un context științific.

Orhideele sunt un simbol al purității, perfecțiunii și feminității. Ele au fost cultivate din cele mai vechi timpuri în China, iar în secolele XVIII-XIX a început mania orhideelor și în Europa de vest. Linden a fost un renumit cultivator de orhidee în Belgia, iar catalogul său comercial Lindenia este și astăzi o valoare, prin numeroasele sale desene de orhidee exotice.

Ion Barbu și Calypso bulbosa 

Poezia "Riga Crypto si Lapona Enigel", de Ion Barbu, poate fi interpretată din perspectiva unui mit din Laponia despre o orhidee: Calypso bulbosa. Poeziile lui Barbu sunt printre cele mai enigmatice poezii ale literaturii române, și este posibil, ca o astfel de interpretare să fi scăpat criticilor din lipsă de informații.

În mit este vorba despre o ciupercă și orhideea Calypso bulbosa. Ciuperca reprezintă omul de geniu enigmatic (poate de aici numele "Riga Crypto"), care este neânțeles și trăiește ascuns în "subteranul societății". El este considerat o ființă inferioară, o ciupercă, și nu poate străluci decât printr-o floare deosebită: Calypso bulbosa, o orhidee deosebită și misterioasă, frumoasă și rară, care trăiește aproape de polul nord, în condiții de neimaginat pentru o floare. Acestă ființă enigmatică, refuză regele ciupercilor, pentru că, deși în lumea lui el este o elită, în lumea ei, el nu poate străluci. El nu reușește să se apropie de minunata floare, care trăiește în lumea ei cu reni și zăpadă. În final, trebuie să se mulțumească cu o măselariță, o plantă comună.

La lectura poeziei, se pot descoperi multe legături între acest mit și povestea pe care o prezintă Ion Barbu(vezi legătura externă).

Literatură și pictură 

În scena din Hamlet, de W. Shakespeare, în care regina anunță suicidul fetei, se face referire la o orhidee britanică în descrierea buchetului fetei. Orhidee apar și în operele: The Picture of Dorian Gray de Oscar Wilde; The Flowering of the Strange Orchid de H.G. Wells; The Purple Terror de F.M. White; Un Amour de Swann de Marcel Proust; Orchideen, Sonderbare Geschichten de Gustav Meyrinck; Journal de Henry David Thoreau.

Orhideele pot fi găsite mai ales în pictura și literatura chineză. Zhen Sixiao (dinastia Yuan) a făcut din orhidee un simbol al patriotismului, iar în timpul dinastiei Ming orhideele au devenit simboluri și mai puternice. Chieh Tzu Yuan Hua Chuan este un manual de desen centrat pe orhidee. În Europa, orhideele apar în picturi de Guadenzio Ferari (Madonna and Child), Girolamo dai Libri (Christ and the Samaritan Woman), Cosme Tura (Pieta).

Religie și Magie 

Probabil din cauza formei lor deosebite, orhideele au fost folosite în multe locuri pentru magie, ca talismane sau alte practici. Grammatophyllum scriptum, o specie exotică din Asia, a fost folosită ca o poțiune a dragostei. Ansellia, era purtată de triburi din Africa ca talisman, pentru a alunga vise urâte și pentru a binecuvânta căsnicia. Habenaria era purtată ca talisman de civilizațiile din America, pentru a le da puteri mai mari de luptători. Specii de Dendrobium se foloseau în China pentru exorcism, iar în Noua Guinee o specie de Dendrobium era folosită pentru a vindeca boli misterioase. În unele părți din Indonezia, se credea că unele spirite trăiesc în plante de orhidee.

În Grecia antică se foloseau orhidee în ritualuri închinate zeiței Demeter(zeița recoltei) și erau considerate sacre. Confucius vorbește în textele sale cu mult entuziasm despre orhidee. Civilizațiile din America foloseau orhidee pentru a venera zeitățile iar unele obiceiuri au fost preluate și în formele de catolicism induse de conchistadori. În Papua Noua Guinee, adolescenții, care urmează să fie inițiati, poartă orhidee.

Specii din România 

  Anacamptis pyramidalis 
  Cephalanthera damasonium 
  Cephalanthera longifolia 
  Cephalanthera rubra 
  Cypripedium calceolus 
  Dactylorhiza fuchsii 
  Dactylorhiza incarnata 
  Dactylorhiza incarnata  f. alba
  Dactylorhiza maculata 
  Dactylorhiza majalis 
  Dactylorhiza sambuccina 
  Epipogium aphyllum 
  Epipactis atrorubens 
  Epipactis helleborine 
  Epipactis microphylla 
  Epipcatis palustris 
  Gymnadenia conopsea 
  Himantoglossum hircinum 
  Limodorum abortivum 
  Listera ovata 
  Neottia nidus-avis 
  Nigritella rubra 
  Ophrys apifera 
  Ophrys scolopax  ssp. cornuta var. banatica
  Ophrys sphaegodes 
  Orchis coriophora 
  Orchis laxiflora  ssp. elegans
  Orchis laxiflora  ssp. palustris	 
  Orchis mascula 
  Orchis militaris 
  Orchis morio  ssp. morio
  Orchis morio  ssp. alba
  Orchis morio  ssp. picta
  Orchis pallens 
  Orchis papilionacea 
  Orchis purpurea 
  Orchis simia 
  Orchis tridentata 
  Orchis ustulata 
  Orchis x gennarii 
  Platanthera bifolia 
  Platanthera chlorantha 
  Spiranthes spiralis 
  Traunsteinera globosa

Vezi și 
 Orchidaceae

Bibliografie 
 Milea Preda, "Floricultura", ed. a II-a, Editura Ceres, București 1979
 Luigi Berliocchi, "The Orchid in Lore and Legend, Timber Press, Portland Oregon, 2000

Legături externe 

 Romanian Orchids in cadrul proiectului myNature 
 Ilustrație botanicǎ orhidee din România ṣi Europa: Corina Ardelean 
 Clubul Orhideofililor din România 
 Picturi inspirate de orhidee: Sretko Milanovici
 Riga Crypto si lapona Enigel
 Nobila orhidee se ofilește
 Cum schimbam ghiveciul orhideelor?